Sa pagtapos ni Esteban sa iyang pagpamulong, iyang gipahinumduman ang konseho nga sa pagkamatuod, ang Diyos dili makita sa literal nga mga templo o dakbalay. Gisulti ni Esteban pinaagi sa pagkutlo kang propeta Isaias, “Ngani ang Labing Halangdon wala magpuyo sa mga balay nga hinimog mga kamot; sumala sa ginaingon sa propeta. Ang langit maoy akong trono, ug ang yuta maoy tumbanan sa akong mga tiil. Unsa pa mang balaya ang inyong tukoron alang kanako, nagaingon ang Ginoo, o unsa pa man ang dapit nga akong pahulayanan?”—bersos 48,49